'n Leef-vanuit-boek | Netwerk24
Deur Stephan Joubert 10 Oktober 2019 00:00
Jy gaan nie net na die Bybel toe wanneer jy antwoorde soek op jou vrae nie. Dit is nie 'n geslote boek totdat jy wil weet wat sê die Bybel oor A, B, of C nie.
Party mense meen egter die Bybel is 'n godsdienstige ensiklopedie propvol antwoorde, soos en wanneer hulle dit benodig. Of iets soos "Die Groot Verseboek." Hulle hanteer die Bybel as 'n boek vol losstaande verse wat slegs vir hul eie omstandighede geskryf is.
Feit is, die Bybel is God se boek. Dit vertel deur die loop van twee testamente wie Hy is en wat Hy gedoen het en steeds doen. Om die Bybel reg te verstaan, moet dit reg gelees word – binne konteks en met inagneming van die verskillende tekssoorte. Maar die Bybel is ook 'n leef-vanuit-boek.
Ons as lesers nooi nooit vir God in ons stories in nie. Dit gebeur andersom. God nooi ons in sy amptelike verhaal in. Ons word deel van sy groter narratief in Christus. Ons leef vanuit sy Woord.